Wilhelm Wilhelmsen (1937–2020)

Morten Wilhelm Wilhelmsen (født 8. juni 1937 i Oslo, død 22. februar 2020) var en norsk skipsreder. I 1978 overtok han sammen med sine tre søsken rederiet Wilh. Wilhelmsen etter faren Tom Wilhelmsen, og de tilhørte fjerde generasjon eiere av bedriften.Wilhelm Wilhelmsen i Norsk biografisk leksikon.

Liv og virke
 Bakgrunn
Wilhelm Wilhelmsen var sønn av skipsreder Tom Wilhelmsen (1911–78) og billedhugger Valborg Cecilie Dedekam (1914–2010). Farfaren var skipsreder Wilhelm Wilhelmsen (1872–1955), igjen sønn av Wilhelm Wilhelmsen (1839–1910), som i 1861 startet rederiet Wilh. Wilhelmsen. Wilhelm Wilhelmsen tok examen artium i 1955 og bestod så eksamen ved Oslo handelsgymnasium, før han begynte å arbeide innen skipsfart.

Karriere
Wilhelmsen ble kompanjong i familiefirmaet i 1963 og ble senere direktør. Sammen med søskenene Finn Wilhelmsen, Cecilie Paus og Helen Juell overtok han familieaksjene etter faren i 1978. Han var styreleder fra 2003 til 2010.«Timeline» , WW Group.

Han fikk stor oppmerksomhet i forbindelse med Partnair-ulykken i 1989 da 50 sjøfolk i Wilh. Wilhelmsen omkom, og i 2001 da selskapets MS «Tampa» reddet mange båtflyktninger i Indiahavet.

Wilhelmsen markerte seg som en sterk forsvarer av privat eierskap, motstander av at staten deltok som eier og styrer av bedrifter. «Staten er en elendig eier» uttalte han i intervju ved Aftenposten juni
1994, i et generelt utsagn om statlig engasjement i banker, forsikringsselskap og petroleumsvirksomhet.
Som styreleder i Saga Petroleum trakk han seg i juni 1999 i protest mot «nasjonalisering av Norges eneste private oljeselskap».  Han var først viseformann i styret, men overtok som styreleder i mai 1993.

Kong Harald V utnevnte i 2007 Wilhelmsen til ridder av 1. klasse av St. Olavs Orden «for samfunnsnyttig virke».«Wilhelmsen blir ridder», DN.no.

I forbindelse med en dugnad på Foynlandsbrua i 2012 der han deltok, ble det nevnt at finansbladet Kapital hadde beregnet hans formue til drøyt fire milliarder kroner.Blant de rikeste i Øyene, 27. september 2012.

I 2020 skrev Dagens Næringsliv om et familieopprør mot Wilhelmsens styring av familieselskapet Tallyman som kontrollerer Wilh. Wilhelmsen.https://www.finansavisen.no/nyheter/shipping/2020/12/10/7596417/wilhelmsen-striden-uenige-om-det-er-pastatt-uhederlighet Under en av rettssakene under familiefeiden uttalte søsteren Helen Juell i 2024 at Wilhelm hadde "tørstet" etter søskenenes eierandelerhttps://www.dn.no/jus/nart-forhold-til-wilhelm-inntil-noe-skurret/2-1-1587623 og avslørte en ny hemmelig utenlandsformue som familien Wilhelmsen skal ha, etter å tidligere ha hentet hjem rundt en milliard under et skatteamnesti frem til 2016.https://www.finansavisen.no/jus/2024/01/23/8086218/helen-juell-avslorte-ny-hemmelig-utenlandsformue

I en nekrolog av Christen Sveaas fremgikk det at Wilhelmsen tok sitt eget liv.https://www.aftenposten.no/norge/i/b5bxBg/skrev-i-nekrolog-at-wilhelm-wilhelmsen-tok-sitt-eget-liv

 Referanser 

Kategori:Norske skipsredere
Kategori:Riddere av 1. klasse av St. Olavs Orden
Kategori:Personer fra Oslo
Kategori:Artikler i sjøfart-prosjektet